LEHDISTÖTIEDOTE 22.10.2013



Runollinen kurkistus kissan elämään

Palkitun kirjailijan Tuula Korolaisen uusi runokokoelma sisältää kissa-aiheisia runoja Virpi Talvitien upeasti kuvittamana. Kissalla sanotaan olevan yhdeksän elämää ja yhdeksän luonnetta; ***Kissa kissa kissa*** -kirjassa näkyvät ne kaikki.

Salaiseen kissaelämään kuuluu rakastumisia, laulua, runoja ja netin käyttöä. Kissat haaveilevat korpimetsästä, kirjastokissan pestistä tai sankaritöistä superkissa Catmanin hahmossa. Kissoilla on myös yhteys mystinen muinaisaikaan, jolloin niissä oli pyhää, parantavaa voimaa.

Hellyttävissä ja humoristisissa runoissa kissat esiintyvät mm. lemmikkeinä, näyttelytähtinä, … [[Lue lisää...]](http://www.kauppakv.fi/sis/)sirkustaiteilijoina, lasten kavereina ja vanhusterapeutteina. Kissan monista rooleista huolimatta ei useimmiten ole epäilystäkään, kumpi kissan ja ihmisen suhteessa on keisari, kumpi palvelija. Kissan tehtävästä:

*Kissan tehtävä on nukkua ja kelliä,*

*puskea ja antaa lipaisuja helliä,*

*syödä herkkuja ja juoda maitoa,*

*perheellensä siirtää leikin taitoa*

*ja maailmassa olla osa hyvää,*

*filosofiaa ja viisautta syvää.*

**TUULA KOROLAINEN** on palkittu kirjailija, runoilija ja toimittaja. Hänen runokirjansa **Kuono kohti tähteä** voitti Finlandia Junior -palkinnon vuonna 2005. Korolainen sai vuonna 2012 Valtion lastenkulttuuripalkinnon. Korolaisen lastenkirjoja ovat mm. **Kuono kohti joulua** (2006), **Kuono kohti koulua** (2010) ja **Kuono lumessa** (2012).

**VIRPI TALVITIEN** vahvoja ja ilmaisuvoimaisia kuvituksia on lukuisissa kirjoissa, mm. runokokoelmissa **Pää tallella** (2008) ja **Täyttä päätä** (2012) sekä kuvakirjassa **Okko Oravan kaksi pesää** (2011). Finlandia Junior -palkinto 2006.

Kannen kuva [täältä](http://www.lastenkeskus.fi/kuvapankki/Kissa_kissa_kissa_leveys10cm.jpg): http://www.lastenkeskus.fi/kuvapankki/Kissa\_kissa\_kissa\_leveys10cm.jpg

[Tuula](http://www.kauppakv.fi/sis/servlets/ProductServlet;jsessionid=WN5FSkfhk2X1cNX5ZyWZcGSnDTh112t2z2rq1mQ3WbnZZhMyV7M6!1146485257?action=search&author=Korolainen%20Tuula) Korolainen ja Virpi Talvitie (kuvitus): Kissa kissa kissa. 48 s. Lasten Keskus 2013. Kl L 82.2. ISBN 9789522880215. Ovh. 24,50

**Lisätietoja:** Lasten Keskus ja Kirjapaja Oy / viestintä Marja-Liisa Saraste, [marja-liisa.saraste@lastenkeskus.fi](mailto:marja-liisa.saraste@lastenkeskus.fi), (09) 6877 4568. Tuula Korolainen, [tuula.korolainen@saunalahti.fi](mailto:tuula.korolainen@saunalahti.fi), p. 040-5439348.

**Arvostelukappaleet:** Minna Vatja, [minna.vatja@lastenkeskus.fi](mailto:minna.vatja@lastenkeskus.fi)